محراب عبادتده علی قانه بویاندی
باش پارچالانوب قانی آخوب حالی یاماندی
بیر ضربه ویروبدی او باشا زاده ی ملجم
عالم دولانوب اول یاره یا تاپمادی مرهم
بو غمده جهان آه و فغان ایلیجاقدی
وای زینبه قالسا آتاسیز نیلیجاقدی؟
بش سنّیده زینب آتاسیندا ال ئوزوبدی
هر غصه و رنج و محن و درده دوزوبدی
ایندی آتاسی شیر خدا قانه باتوبدی
افسرده دی چون شیر خدا قانه باتوبدی
پروانه کیمی دور ورور باشینه زینب
آهیله ویرور روحیه قارداشینه زینب
سس گلدی قیزیم آتش هجره هله یانما
باغلا باباوین باشینی سعی ایله یوبانما
زینب هله دوز چوخ یارالار باغلیاجاقسان
سعی ایتگینن آینده ده قان آغلیاجاقسان
بیر گون اولاجاق کربوبلایه گیده جکسن
شمر کسسه حسینون باشینی نیلیجکسن؟
قارداشیوه بو کوفه لیلر داش ویراجاقلار
پیغمبر ئوپن سینه ده آت چاپدیراجاقلار
ای بند دلیم گویده بولود سن کیمی دولماز
چاره ن ندی سایسیز یارانی باغلاماق اولماز(بهلول حبیبی زنجانی)
شعرو تصویر از وبلاگ :
http://bahlol-zanjani.blogfa.com/post-68.aspx
نوع مطلب :
برچسب ها :
لینک های مرتبط :
prs_Arab pes_Arab azb_Arab prs_Arab pes_Arab azb_Arab azb_Arab pes_Arab urd_Arab pes_Arab azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab por_Latn kas_Arab pes_Arab prs_Arab